Yèr matin, moin la bien ékout kamarad Maurice Gironcel dan son konférans dé près. Moin té fine antann sak li la mèt dan son program. Li la anparl lo soisant mézir François Hollande. Li la anparl galman lo trant mézir pou bann péi l’Outre-mèr épi lo kontra rant François Hollande épi Parti kominis rényoné. Sa moin té i koné, mé lé kant mèm bon antann ardi lé shoz, pars o moin, sak ou lé sir, sé ké lo kandida li kroi sak li di, li lé paré pou vanj pou sa, é li fé pa solman sanblan kroir… konm désèrtin.